Priprema za izvođenje vannastavne aktivnosti (razredna nastava) koja uključuje

implementaciju razvoja ključnih kompetencija – Marija Radunović i Marina Vujović

|  |  |  |  |
| --- | --- | --- | --- |
| **1. Predmet/predmeti, integrisana nastava, vannastavna/vanškolska aktivnost:** | **U POTRAZI ZA BLAGOM**  Vannastavna aktivnost koja će uključiti sadržaje iz predmeta:  CSBH jezik i književnost, Matematika, Likovna kultura i Engleski jezik | | |
| **2. Tema:** | Važnost timskog rada, znanja i vještina za razvoj kompetencija | | |
| **4. Ishodi učenja** | **CSBH JEZIK I KNIŽEVNOST**  Učenici će moći da:   * u razgovoru primjenjuje osnovna načela dijaloškog sporazumijevanja * počne da koristi pisani jezik za sporazumijevanje, saznavanje novog i zabavu. * razumije i koristi pojmove *bajka* i *basna,* prepoznaje bajku na osnovu njenih osobina: prepoznaje za bajku karakteristične književne likove i radnju, ustaljeni početak i kraj bajke, tipične nerealne književne likove i nerealne događaje, pripovijedanje o davnim vremenima*,* razlikuje likove koji su nosioci pozitivnih i negativnih osobina*,*razlikuje priče s temama iz realnog života od bajki | | |
| **MATEMATIKA**  Učenici će moći da:   * prepoznaju i imenuje figure: krug, kvadrat, pravougaonik i trougao; * prepoznaju i imenuju predmete oblika lopte, kocke, kvadra i valjka * sabiraju i oduzimaju u skupu brojeva do 20 | | |
| **LIKOVNA KULTURA**  Učenici će moći da:   * prepoznaju tvrde i tečne crtačke materijale, * kombinuju u crtežu tvrde i tečne crtačke materijale | | |
| **ENGLESKI JEZIK**  Učenik će moći da**:**   * broji do dvadeset i, odgovarajući na postavljena pitanja, prebroji osobe/ životinje/predmete (- How many toys? - Twelve); * opiše nekoga/nešto navodeći uzrast/veličinu/ boju; * kaže i pita gdje se neko/nešto nalazi (Where's the ball? It's under the chair); | | |
| **5. Ključne kompetencije i ishodi KK čijem se postizanju kod učenika doprinosi** | **Pismenost**  1.1.4. Razlikuje vrste književnih i neliterarnih tekstova, te osnovne stilove jezika  1.1.10. Iskazuje interesovanje i otvorenost prema učešću u konstruktivnom u dijalogu saopštavajući argumente i adekvatno reagujući na argumente drugih, prihvatajući ih ili opovrgavajući  **Višejezičnost**  1.2.1. Koristi vokabular, osnovne gramatičke norme prvog stranog jezika (po pravilu engleskog) ,na nivou A1 Zajedničkog evropskog referentnog okvira za jezike  **STEM**  1.3.1. Koristi osnovne računske operacije sa prirodnim brojevima, matematičke postupke i mjere za rješavanje problema u svakodnevnim životnim situacijama  **Digitalna kompetencija**  1.4.6. Kreira i uređuje jednostavan digitalni sadržaj koristeći različite digitalne alate  1.4.8. Koristi digitalne uređaje i i jednostavne aplikacije za komunikaciju, spremanje i obradu teksta, fotografije i videa  1.4.9. Iskazuje otvorenost i radoznalost prema korištenju digitalno komunikacionih tehnologija i inovacija  **Lična, socijalna i učiti kako učiti**  1.5.1. Primjenjuje pravila ponašanja i primjerene komunikacije prepoznavajući važnost uspostavljanja pravila i razloge njihovog uvođenja  1.5.4. Prepoznaje različite načine za razvijanje kompetencija  1.5.5. Prepoznaje svoje sposobnosti i interesovanja i koristi ih za učenje, lični rast i razvoj uz podršku  **Preduzetnička kompetencija**  1.7.2. Izrađuje jednostavni projektni prijedlog djelotvorno, koristeći raspoložive resurse  1. 7.9. Komunicira jasno svoje ideje s drugima  1.7.10.Prevazilazi jednostavne nepovoljne okolnosti i ne plaši se greške dok isprobava nove stvari  1.7.7. Sarađuje sa drugima kako bi se ideje pretočile u aktivnosti  **Kompetencija kulturološke svijesti i izražavanja**  1.8.6. Poštuje slobodu u kulturnim i drugim stvaralačkim iskustvima i izražavanjima  1.8.4. Izražava svoje ideje i osjećanja u stvaralačkom procesu kroz slikanje, crtanje, sastav, skulpturu, muziku i druge umjetničke i kulturne oblike  1.8.1. Prepoznaje izraze sopstvene i drugih kultura u raznim formama izražavajući na maštovit i spontan način svoje misli i doživljaje | | |
| **6. Ciljna grupa** | Učenici drugog i trećeg razreda, dva odjeljenja II-4 i III-4, uzrast 7-8 godina, ukupno 51 učenik | | |
| **7. Broj časova i vremenski period realizacije** | Dva mjeseca, od polovine januara 2021.godine do polovine marta 2021.godine, 10 školskih časova (priprema, realizacija i evaluacija aktivnosti) | | |
| **8. Scenario (strategije učenja i njihov slijed) te učenikove aktivnosti** | **Opis aktivnosti**  Aktivnost ,, U potrazi za blagom'' je zamišljena tako da učenici trećeg razreda (III-4) organizuju aktivnost ,,Potraga za blagom'' za učenike II razreda (II-4).  Zadatak starijih je da uz pomoć učiteljice osmisle zadatke za svoje mlađe drugare iz četiri predmeta (CSBH jezik i književnost, Matematika, Engleski jezik i Likovnakultura. Ti zadaci će se nalaziti na pet štandova/stanica za kojima će biti nekoliko starijih učenika da upute mlađe i predstave im zadatke.  Mlađi učenici (II-4) će biti podijeljeni u četiri grupe i u tim grupama oni putuju od štanda do štanda ispunjavajući različite zadatke na štandovima. Kada uspješno završe zadatak na jednom štandu dobiće dio puzle, i idu dalje. Tako da kad završe sve zadatke moći će da sastave jednu sliku od djelova puzli i ponesu je na peti štand-glavnu kućicu gdje ih čeka blago. Dakle, pobjednik je grupa koja prva dođe do blaga. Blago će biti ,,dovoljno veliko'' da će pobjednici moći da ga podijele sa svim učesnicima.  **\*Napomena:** ukoliko u periodu kad se bude realizovala aktivnost i dalje bude vladala pandemija korona virusa, aktivnost će se realizovati u nekoliko manjih grupa. | | |
| **Zadaci na štandovima \*primjer**  Štand 1 \*ENGLESKI    Stariji učenici će pokazivati sličice koje učenici trebaju da imenuju na engleskom jeziku, zatim predmete i bića koje treba prebrojati i reći na egleskom taj broj, boje koje treba imenovati na engleskom i stavljanje predmete u određen položaj kazan na engleskom jeziku  Štand 2\* LIKOVNA KULTURA  Štand 3\*MATEMATIKA  Prepoznaju i imenuju geometrijske figure i tijela, grupišu ih, upoređuju, prebrojavaju, rješavaju jednostavne matematičke izraze sa + i -  Štand 4\* CSBH (kviz)  Na ovom štandu biće računar i kviz na desktopu. Kviz je u vezi sadržaja iz bajki i basni koje su do sad učili.  Glavna kućica\* Završni štand  Kada učenici sastave puzlu od četiri dijela koja su dobili, nose je do ove kućice gdje će dobiti nagradu odnosno obećano blago. | | |
| *PLAN ZA REALIZACIJU AKTIVNOSTI*  **JANUAR 2021. godine**   * Upoznavanje učenika oba odjeljenja sa aktivnošću * Priprema jasnih pravila igre i upoznavanje mlađih učenika sa njima * Priprema zadataka štandove i diploma, podjela uloga domaćina aktivnosti III-4 * Osmisliti sliku za puzlu, izraditi puzlu u 4 primjerka * Vježbati sa mlađim učenicima slične akitvnosti \*rad u grupama, takmičenje i sl.   **FEBRUAR 2021.godine**   * Priprema prostora i štandova u fiskulturnoj sali od strane učiteljice i učenika * Učiteljice i učenici trebaju pronaći sponzora za nagradu tj.blago u * Realizacija same aktivnosti i dodjela diploma od strane učenika i učiteljica   **MART, 2021.godine**   * Evaluacija aktivnosti sa starijim učenicima \*anketa * Evaluacija aktivnosti sa mlađim učenicima kroz posjetu starijih đaka mlađim đacima i zajedničko sumiranje utisaka | | |
| **9. Materijali za podučavanje i učenje** | * računar za pripremu kviza i za sami kviz * geometrijska tijela iz kabineta matematike * udžbenici Matematika, CSBH jezik i književnost, Engleski jezik | | |
| **10. Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | MATERIJALNA SREDSTVA | KO OBEZBJEĐUJE | TROŠKOVNIK |
| lap top za jedan od štandova | ŠKOLA |  |
| pristup računarskoj učionici i internetu povodom pripreme kviza, puzle itd. | ŠKOLA |  |
| bojice, plastelin | ŠKOLA |  |
| pristup kopir aparatu | ŠKOLA |  |
| ris papira | SPONZOR | 5 eura |
| hamer u boji, 5 komada | SPONZOR | 5 eura |
| nagrada tj.blago za kojim mlađi učesnici tragaju | SPONZOR | 20 eura |
| puzla i djelovi puzle X4 | SPONZOR | 10 eura |
| štampa diploma u boji x51 | SPONZOR | 2 eura |
|  | **Ukupno:** | 42 eura |
| **11. Očekivani rezultati** | * Uspješno urađena priprema za glavnu aktivnost„Potraga za blagom“. * Mlađa grupa uspješno upućena u pravila igre. * Uspješno ponovljeno gradivo(starija grupa) i uvježbano naučeno(mlađa grupa). * Dobra saradnja u oba tima i međusobno među mlađim i starijim vršnjacima * Razvijena svijest kod učesnika igre da su važni i znanje i vještina, kao i saradnja u timu svih članova da bi se došlo do cilja | | |
| **12. Opis sistema vrednovanja** | Vršnjačka povratna informacija | | |
| **13. Evaluacija** | Nakon realizovane aktivnosti, stariji učenici će popuniti anketu u vezi pripreme, kao i same glavne aktivnosti, a zatim će stariji učenici koji su organizovali ovu aktivnost otići kod mlađih i zajedno razmjeniti svoja utiske sa učešča u Potrazi za blagom. | | |